Mesélő vizek után titokzatos növények - Szabad Pécs
Mesélő vizek után titokzatos növények
PÉCS – Levéltitkok címmel új kiállítás látogatható a pécsi Janus Pannonius Múzeum Természettudományi Múzeumában. A tárlat május 3-án nyílik majd. A Magyar Természettudományi Múzeum vendégkiállítása a növények évszakos változását, „fényfüggő” életét mutatja be, sok-sok interaktív, játékos elemmel.
A tárlat a családok és gyermekek érdeklődésére is számot tart, akárcsak a még a napokban, április 26-áig – szintén a pécsi Természettudományi Múzeumban –megtekinthető „Mesélő vizek” című kiállítás, amely a békéscsabai Munkácsy Mihály Múzeumból érkezett Pécsre.
Korábban indult egy vetélkedő sorozat is e kiállításokat kísérő interkatív programokhoz kapcsolódóan. Azok a csoportok, amelyek nem neveztek be a vetélkedőre, de szívesen részt vennének a múzeumpedagógiai programokon, még jelentkezhetnek a termtudmuzeumpecs@gmail.com címen.
Népszavazás a fizetőparkolás ellen
Gyurcsányék hitelfelvételi cunamit emlegetnek